《次邦兆乃尊方伯韵二首 其一》
明代·江源

松菊苍苍石竹斑，阿翁归老此中闲。叹人趋走风尘里，输我从容水石间。

勇退尚怀□主术，旬宣犹记济时艰。箕裘有子能传业，燕乐挥金且莫悭。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。